钦定古今图书集成/理学汇编/文学典/第005卷 > 邵博闻见后录 > 《作文非有意》
## 钦定古今图书集成/理学汇编/文学典/第005卷 > 邵博闻见后录 > 《作文非有意》

东坡《江行唱和集序》云：“昔之为文者，非能为之为工，
乃不能不为之为工也。山川之有云，草木之有实，充
满勃郁而见于外，虽欲无有，其可得耶？故予为文至
多，未尝敢有作之之意。”时东坡年方冠，尚未第，其有
发于文章已如此。故黄门论曰：“公之于文，得之于天
也。”